section_heading: Prvi svjetski rat
paragraph_text: Kada je u svibnju 1915. zbog ulaska Italije u rat na strani Antante reorganizacijom formiran Jugozapadni front pod zapovjedništvom nadvojvode Eugena, Krauss postaje načelnikom stožera navedenog fronta. Jednako tako, kada je u travnju 1916. u svrhu Tirolske ofenzive formirana Grupa armija Eugen, Krauss je imenovan načelnikom stožera navedene grupe armija, te sudjeluje u pripremi navedene ofenzive.